Държавен вестник, бр. 5, 2011 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  5
2. Когато доходи от личната дейност, из­
вършвана от художествен изпълнител или 
спортист в качеството му на такъв, се полу­
чават не от самия художествен изпълнителен 
или спортист, а от друго лице, тези доходи 
независимо от разпоредбите на чл. 7, 14 и 15 
могат да се облагат с данък в договарящата 
държава, в която се извършва дейността на 
художествения  изпълнител или спортиста.
3. Независимо от разпоредбите на ал. 1 и 
2 доходите, посочени в този член, се осво­
бождават от облагане с данък в договарящата 
държава, в която се извършва дейността на 
художествения  изпълнител или спортиста, 
при условие че тази дейност е финансирана 
изцяло от обществени фондове на едната до­
говаряща държава или неин орган на местна 
власт, или дейността се извършва в рамките 
на споразумение за сътрудничество в областта 
на културата или спорта между договарящите 
държави. 
Член 18 
Пенсии
1. Като се имат предвид разпоредбите на 
ал. 2 на чл. 19, пенсии и други подобни пла­
щания, изплатени на местно лице на едната 
договаряща държава във връзка с трудово 
правоотношение в миналото, се облагат с 
данък само в тази държава.
2. Независимо от разпоредбите на ал. 1 
изплатени пенсии и други подобни плащания, 
извършени на основание обществена схема, 
която е част от социалноосигурителната 
система на едната договаряща държава, се 
облагат с данъци само в тази държава.
Член 19
Държавна служба
1. а) Заплати, надници и други подобни 
възнаграждения, различни от пенсия, изпла­
тени от едната договаряща държава или неин 
орган на местна власт на физическо лице за 
извършени услуги на тази държава или орган, 
се облагат с данък само в тази държава.
б) Такива заплати, надници и други подобни 
възнаграждения обаче се облагат с данък само 
в другата договаряща държава, ако услугите 
са извършени в тази държава и физическото 
лице е местно лице на тази държава, което:
(i) е гражданин на тази държава; или
(ii) не е станало местно лице на тази държа­
ва единствено с цел извършване на услугите.
2. а) Всяка пенсия, изплатена от или за 
сметка на фондове, създадени от едната до­
говаряща държава или неин орган на местна 
власт, на физическо лице за извършени услуги 
на тази държава или орган, се облага с данък 
само в тази държава.
б) Такива пенсии обаче се облагат с данък 
само в другата договаряща държава, ако фи­
зическото лице е местно лице и гражданин 
на тази друга държава.
3. Разпоредбите на членове 15, 16, 17 и 18 се 
прилагат по отношение на заплати, надници 
и други подобни възнаграждения и пенсии за 
услуги, извършени във връзка със стопанска 
дейност, осъществена от едната договаряща 
държава или неин орган на местна власт.
Член 20
Студенти
1. Плащания, които студент или стажант, 
който е или е бил непосредствено преди 
пристигането си в едната договаряща държава 
местно лице на другата договаряща държава и 
който се намира в първата посочена държава 
единствено с цел образование или стаж, по­
лучава за своята издръжка, образование или 
стаж, не се облагат с данък в тази държава 
при условие, че тези плащания са от източ­
ници извън тази държава.
2. По отношение на помощи, стипендии 
и възнаграждения за положен труд, които не 
се обхващат от ал. 1, студент или стажант, 
посочен в ал. 1, в допълнение има право по 
време на такова образование или стаж на 
същите освобождавания, облекчения или 
приспадания по отношение на данъците, 
които са предоставени на местните лица на 
договарящата държава, която посещава. 
Член 21
Преподаватели и научни работници
1. Физическо лице, което пребивава в едната 
договаряща държава с цел преподавателска 
или изследователска дейност в университет, 
колеж, училище или друга призната образо­
вателна институция в тази държава и което е 
или е било непосредствено преди пристигането 
си там местно лице на другата договаряща 
държава, е освободено от облагане с данък в 
първата посочена държава по отношение на 
възнаграждението му за такава преподавател­
ска или изследователска дейност за период, 
ненадвишаващ две години от датата на пър­
вото му посещение в тази държава с такава 
цел, при условие че това възнаграждение е 
получено от източници извън тази държава.
2. Разпоредбите на предходната алинея 
не се прилагат по отношение на доходи от 
научни изследвания, ако тези дейности не са 
предприети от физическото лице в обществен 
интерес, а преимуществено за лично облаго­
детелстване на някое лице или лица.